
Plan de mĂsuri pentru scĂderea corupŢiei În administraŢia vamalĂ din RomÂnia

Mai 2007

Prezentul plan de măsuri a fost elaborat de CADI în cadrul unui proiectul finanţat prin programul Opportunities Fund – Reuniting Europe, administrat de ambasada Marii Britanii la Bucureşti. Punctele de vedere exprimate în acest document aparţin autorilor şi nu reprezintă poziţia oficială a Autorităţii Naţionale a Vămilor. 

I. CONTEXT

Pe durata negocierilor şi după aderarea României la Uniunea Europeană în 2007 corupţia în administraţia publică română a reprezentat una dintre preocupările majore ale Comisiei Europene. 

Raportul de monitorizare din mai 2006 al Comisiei Europene remarca progresele făcute de administraţia vamală romană în combaterea corupţiei prin: creşterea ponderii procedurilor simplificate de vămuire, uniformizarea aplicării reglementărilor vamale, creşterea eficienţei controlului intern etc. Comisia Europeană a recomandat totuşi continuarea eforturilor în direcţile amintite mai sus.

Anexa privind România la Raportul de monitorizare din septembrie 2006 remarca faptul că ANV a efectuat în mai şi iunie 2006 42 de controale ale personalului propriu, aplicând sancţiuni disciplinare pentru 41 de angajaţi şi trimitând un dosar la DNA pentru investigaţii penale. În plus, în urma unor acţiuni ale DGA şi DNA 30 de lucrători vamali au fost arestaţi în luna septembrie 2006.

În altă ordine de idei, raportul Doing Business 2007 al Băncii Mondiale şi International Financing Corporation (IFC), care plasează România ca al doilea cel mai eficient reformator dintre 175 de economii, relevă faptul că principalii indicatori privind comerţul exterior sunt destul de apropiaţi în cazul României şi al ţărilor membre OECD. De exemplu, numărul de zile necesar unui import este de 14 zile în România, comparativ cu 12,2 zile în tarile OECD, în timp ce media generală în regiune este de 37,1 zile.

În plus, atât percepţia, cât şi experienţa directă a practicilor de corupţie în relaţia cu administraţia vamală română a scăzut seminificativ anul trecut. În 2004, aproximativ jumătate din firmele cu activităţi de comerţ exterior din România au  făcut plăţi informale oficialilor vamali, în timp ce în 2006 procentajul acestora a scăzut la 20%, iar timpul total necesar vămuirii a scăzut la jumatate în comparaţie cu 2004.

Având în vedere că aproximativ 75% din comerţul exterior al României are loc cu statele membre ale Uniunii Europene se poate spune că acest procentaj devenind comerţ intra coumitar, nefiind astfel supus procedurilor de export/import, va conduce automat la scăderea plăţilor neoficiale în vamă. De asemenea, se va înregistra o reducere a numărului funcţionarilor vamali precum şi redistribuirea personalului către graniţele externe, ceea ce va reduce corupţia şi va elimina potenţialele reţele prin care sunt făcute plăţile informale. Totuşi, rămâne să fie stabilit dacă acestă corelaţie se va verifica, iar acest lucru va fi posibil dacă în următorii ani corupţia în vămi va scădea şi dacă acestul lucru va fi rezultatul celor menţionate mai sus.  

În perioada februarie 2005 - august 2006, Autoritatea Naţională a Vămilor a întreprins un set de măsuri ce vizează iniţiative legate de creşterea eficienţei administrative în aplicarea reglementărilor vamale. TARIC-ul este disponibil pe site-ul ANV oferind astfel posibilitatea ca atât agenţii economici, comisionarii vamali, cât şi lucrătorii vamali să fie informaţi cu exactitate asupra tuturor obligaţiilor ce le revin în cadrul procesului de vămuire. 

De asemenea, au fost înfiinţate „culoare verzi“ pentru tranzitul mijloacelor de transport rutiere care circulă sub acoperirea Convenţiei TIR. Acest sistem presupune proceduri simplificate de vămuire la frontierele cu Bulgaria şi Ungaria cu un efect direct asupra fluidizării traficului şi în reducerea timpilor de aşteptare. Firmele au astfel acces la  procedurile vamale iar legislaţia secundară a fost modificata urmărindu-se în principal deplasarea competenţei de autorizare/aprobare/ avizare de la nivel central sau regional la nivelul birourilor vamale, în ceea ce priveşte scutirile de la garantarea datoriei vamale, autorizarea la nivelul accesului la regimul TIR, eliberarea autorizaţiei de exportator autorizat.

În prezent ANV implementează două proiecte de twining PHARE cu efecte asupra politicilor anticorupţie: Managementul Resurselor Umane, Traning şi Coduri de Etică cu HM Revenue and Customs şi Măsuri anticorupţie care vizează Poliţia de Frontieră şi Administraţia Vămilor din România cu instiţuii din Spania. Aceste două proiecte ar trebuie să aibă drept rezultat creşterea capacităţii funcţionarilor vamali români de a respecta reglementările vamale europene şi codul de etică ANV, mai multe consultări cu mediul de afaceri  şi îmbunătăţirea capacităţii de luptă împotriva practicilor de corupţie în rândul atât al ofiţerilor vamali, cât şi al firmelor.  
II. ARGUMENTE EMPIRICE 

CADI a comandat CURS o cercetare concepută pentru a servi ca bază empirică pentru elaborarea unor măsuri de scădere a birocraţiei şi corupţiei în vama română. 

Sondajul a fost structurat pe două eşantioane distincte (funcţionari vamali, respectiv firme cu activităţi legate de vamă), fiecărui eşantion corespunzându-i un chestionar separat. Varianta finală a chestionarelor a fost agreată împreună cu reprezentanţii ANV şi ai Asociaţiei Naţionale a Exportatorilor şi Importatorilor din România – ANEIR.
Au fost intervievaţi 80 de funcţionari vamali şi 121 reprezentanţi ai unor firme cu activităţi legate de vamă (importatori, exportatori, transportatori, firme de expediţie şi comisionari în vamă). Eşantioanele sunt probabiliste, cu selecţie aleatoare a punctelor de eşantionare şi a subiecţilor. Interviurile s-au desfăşurat faţă în faţă la birourile vamale, respectiv birourile firmelor, în perioada August – Septembrie 2006.

Sondajul a urmărit obţinerea de informaţii privind:

· gradul în care funcţionarii vamali sunt familiarizaţi cu legislaţia vamală şi capacitatea acestora de a aplica uniform legislaţia

· selecţia şi pregătirea personalului vamal

· procedurile vamale cele mai sensibile la acte de corupţie în opinia funcţionarilor vamali şi a  firmelor şi gradul în  care aceste proceduri conduc în practică la corupţie

· dimensiunea corupţiei în vamă şi modul în care se desfaşoară actele de corupţie

· transparenţa decizională a autorităţilor vamale

· capacitatea firmelor de a respecta reglementările vamale

· eficienţa serviciilor vamale

· măsuri de scădere a corupţiei în administraţia vamală

1.  REZULTATE ALE SONDAJULUI PRINTRE FUNCŢIONARI VAMALI
· 69% consideră ca ofiţerii vamali au o autoritate destul de extinsă în interpretarea procedurilor vamale; 24% consideră că această autoritate creşte posibilitatea apariţiei erorilor în aplicarea procedurilor vamale

· 77% au dificultăţi în implementarea uniformă a reglementărilor deoarece acestea sunt împovărate de instrucţiuni adiţionale şi sunt imprecise iar 14% pentru că nu toate reglementările sunt accesibile

· documentele indicate ca oferind cele mai mari oportunităţi de plăţi neoficiale în vamă sunt: factura externă – 17%, certificatul de origine - 11%, declaraţia de valoare în vamă - 10% şi certificatul de conformitate – 7%

· 19% dintre funcţionarii vamali intervievaţi au cunoştinţă ca neprezentarea sau completarea greşită a declaraţiei de valoare în vamă a condus la efectuarea de plăţi neoficiale, 18% - în cazul facturii externe, 15% - în cazul documentului de plată a taxelor şi comisionului vamal, 14% - în cazul certificatului de calitate, 11% - în cazul certificatului de origine şi certificatului de analiză.

· 22% consideră că există oportunităţi de plăti neoficiale către funcţionari vamali pentru scurtarea timpului de efectuare a vămuirii; 20% pentru a compensa lipsa unui document necesar vămuirii, 16% pentru acordarea unei încadrări tarifare avantajoase, deşi ilegale, 9% pentru o încadrare tarifară corectă, dar neacceptată de autoritatea vamală, iar 11% pentru acordarea de scutiri de la plata taxelor vamale, intemeiate legal sau nu.

· Cele mai importante aspecte care împiedică o activitate corectă şi eficientă a vămilor sunt: lipsa de cunoştinţe a firmelor în privinţa reglementărilor vamale – indicată de 48% dintre funcţionarii vamali, lipsa motivaţiei financiare şi a culturii organizatorice în vamă – 44%, lipsa cooperării cu alte instituţii relevante – 27%, aplicarea neuniformă a legislaţiei şi procedurilor – 21%

· După integrarea în UE, funcţionarii vamali consideră că activitatea lor va fi mai eficientă datorită: îmbunătăţirii condiţiilor de lucru – 80%, creşterii salariilor vameşilor – 79%, creşterii ponderii procedurilor simplificate de vămuire – 78% şi introducerii reglementărilor UE în privinţa vămuirii – 74%

· 31% dintre vameşi consideră că reglementările privind recrutarea personalului se aplică parţial sau deloc

· 82% consideră că salariile mai mari sunt cea mai bună metodă de motivare a personalului, 47% indică în acest sens evaluarea corectă a performanţei şi promovarea, 14% - trainingul şi 13% - un sistem competitiv de recrutare

· 23% dintre funcţionarii vamali se tem că şi-ar putea pierde locul de muncă în viitorul apropiat

· 21% cunosc cazuri în care un coleg a fost sancţionat prin avertisment/mustrare scrisă, 20% - prin transfer/mutare temporară, 13% - prin reducere de salariu

· 21% indică aplicarea eronată a legislaţiei drept cauza pentru care colegii lor au fost sanctionaţi, 11% - nereguli la efectuarea controlului intern, 6% - primirea de mită

· 30 % consideră că plângerile firmelor au un impact asupra sancţionarii angajaţilor vămii

· cele mai bune măsuri de scăderea corupţiei în vamă sunt considerate: salarii mai bune pentru personalul vămilor - 84%, reglementări legislative mai clare – 68%, aplicare uniformă a procedurilor vamale - 38%

· media salariului lunar al unui funcţionar vamal, încluzand sporuri şi bonusuri a reieşit la echivalentul a 262 EURO/lună, considerat insuficient de 48% dintre funcţionarii intervievaţi pentru acoperirea nevoilor de trai primare.

2. REZULTATE ALE SONDAJULUI PRINTRE FIRMELE CU ACTIVITĂŢI LEGATE DE VAMĂ

· 22%  nemulţumite şi extrem de nemultumiţe de activitatea autorităţilor vamale

· 69% afirmă în schimb că activitatea vămilor este mai eficientă decât acum 2 ani

· 50% afirmă că schimbările legislative din ultimul an le-au influenţat în mare măsură activitatea

· 20% spun că funcţionarul vamal întarzie sau opreşte o operaţiune vamală dacă nu primeşte o plată neoficială

· 24% reclamă faptul că legislaţia vamală nu este implementată adecvat

· timpul alocat în cadrul firmei pentru o operaţiune de vămuire a scăzut la jumătate comparativ cu acum 2 ani; totuşi firmele apreciază că din cele 238 de minute necesare în medie vămuirii, doar 101 minute sunt justificate

· Întârzierile ce apar se datorează în ordine: unor instituţii publice (18% dintre firme indică în acest sens Poliţia de Frontieră, 20% - Agenţia de Cântărire şi Încasare, 13% Poliţia Sanitar-Veterinară), transportatorului, comisionarului în vamă 

· 26% dintre firme afirmă că au în prezent probleme legate de vamă, comparativ cu 41%, acum 2 ani

· firmele indică oportunităţi pentru plăţi neoficiale la prezentarea următoarelor documente după cum urmează: 33% -  certificatul de origine, 29% - documentul de plată a taxelor şi comisionului vamal, 28% - certificatul de analiză, 25% - factura externă şi declaraţia de valoare în vamă, 24% - fişa de securitate a produsului/ADR.

· 24% au cunostinţă de plăţi neoficiale pentru probleme legate de certificatul de calitate şi factura externă, 23% - pentru declaraţia de valoare în vamă, 21% - pentru certificatul de origine, 22% - pentru declaraţia sumară, 20% - pentru carnetul TIR/ATA

· 17% dintre firme găsesc justificate plăţile informale pentru scurtarea timpului de efectuare a vămuirii, 11% - pentru a compensa lipsa unui document necesar vămuirii şi pentru rezolvarea favorabilă a unei petiţii, 10% - pentru obţinerea/prelungirea unei autorizaţii

· 10% dintre firme fac frecvent plăţi neoficiale către funcţionari vamali, alte 10% - uneori iar 12% - rareori.

· Dintre firmele care au facut plăţi neoficiale, 26% le-au facut direct ofiţerului vamal responsabil, 28% - prin intermediul comisionarului în vamă, iar 20% - prin interpuşi

· Media plăţilor neoficiale către funcţionari vamali anul trecut a fost de 139 plăţi/an, cu o valoare medie/plată de 83 EURO

· 21% consideră controlul fizic al mărfurilor ca desfăşurandu-se greoi şi arbitrar, 18% au aceeaşi opinie în privinţa obţinerii liberului de vamă, 16% - controlul documentar, 15% - declaraţia vamală definitivă.

· 35% consideră că plângerile depuse de firme au un impact relativ mare asupra creşterii corectitudinii funcţionarilor vamali

· 29% dintre firme obţin informaţiile necesare vămuirii de la comisionarul vamal, 20% - din informări oficiale ale ANV, 19% - prin experienţa personală caştigată în domeniu, 13% - prin relaţii informale cu angajaţi ai administraţiei vamale

· 27% consideră că în prezent există corupţie multă şi foarte multă în vamă, comparativ cu 60% - care consideră ca acum 2 ani există corupţie multă şi foarte multă în vamă

· 58% dintre firme consideră că reglementările vamale interpretabile şi salariile mici ale funcţionarilor vamali conduc la corupţie în vamă; în acelaşi sens, 51% indică ineficienţa justiţiei şi 50% - măsuri insuficiente de control intern

· 12% din firme au angajat foşti funcţionari vamali pentru relaţiile pe care aceştia le au în cadrul vămii    

· doar 27% dintre firme au organizat în medie 15 cursuri de pregătire pentru personalul propriu în domeniul reglementărilor vamale

· 16% dintre firme au fost sancţionate pentru încalcarea prevederilor vamale

· doar 4% au facut reclamaţie privind corupţia cu care s-au confruntat în vamă

· 16% din firmele care nu au facut reclamaţie afirmă că nu au făcut-o pentru că oricum ar fi fost în zadar, 15% - pentru a nu întampina dificultăţi la operaţiunile ulterioare, 8% - pentru că au propriile lipsuri în activitatea de vămuire

Rezultatele complete ale sondajului sunt disponibile pe site-ul www.cadi.ro 

III. CONTEXT ŞI OBSERVAŢII GENERALE privind planul de măsuri 

Planul de măsuri are la bază anumite prezumţii, atât iîn ce priveşte identificarea problemelor reale, cât şi a celor mai bune metode de a aborda aceste probleme. 

24% dintre funcţionarii vamali recunosc faptul că autoritatea pe care o au în interpretarea unor reglementări vamale poate conduce la apariţia erorilor; 77% consideră că reglementările sunt împovărate de instrucţiuni adiţionale sau sunt imprecise. Vaguitatea legislaţiei a fost, de regulă, un element de bază în conturarea ofertei de corupţie, deoarece în lipsa unor standarde clare care determină în ce cazuri legislaţia a fost aplicată greşit, funcţionarii vamali pot solicita plăţi informale pentru a aplica în mod privilegiat o reglementare. Principala problemă care va apărea după integrarea europeană va fi legată de capacitatea ofiţerilor vamali din România de a aplica uniform şi corect legislaţia comunitară în domeniu; nefiind încă asimilată suficient deopotrivă de vameşi şi de firme, aceasta poate conduce la continuarea practicilor de corupţie în vamă. 

Este greu de stabilit corelaţia dintre cuantumul plăţilor neoficiale în vamă şi eventuale pierderi ale bugetului public pe care plăţile neoficiale le induc. Pe de altă parte, este clar că plata neoficială în vamă aduce un câştig, altminteri ar fi nejustificată economic: 11% dintre firme găsesc justificat a face o plată neoficială pentru a compensa lipsa unui document necesar vămuirii sau pentru rezolvarea favorabilă a unei petiţii iar 10% pentru obţinerea/prelungirea unei autorizaţii. Aceasta este corupţia indusă de către cerere, adică de către firme, prin care acestea cumpară un avantaj competitiv. 

temporara etc)

NS/NR

45% 51% 57% 52% 57% 56% 54% 55% 57%

Niciodată

8% 11% 11% 10% 10% 10% 11% 11% 11%

Rareori

30% 27% 26% 31% 25% 23% 27% 27% 22%

Uneori

12% 7% 5% 2% 6% 8% 5% 4% 9%

Deseori

3% 3% 1% 3% 2% 2% 3% 3% 1%

Întotdeauna

2% 1% 0% 2% 0% 1% 0% 0% 0%

Exista însă şi o semnificativă componentă a corupţiei induse de către ofertă (de către ofiţerii vamali sau instituţiile publice): este vorba de acel tip de plăţi neoficiale făcute către ofiţerii vamali doar pentru a-şi face datoria şi a nu pune piedici suplimentare şi nejustificate derulării unei operaţiuni. Cercetarea de faţă indică măsura în care fiecare document sau procedură necesare vămuirii sunt susceptibile a da naştere unei plăţi neoficiale către ofiţerii vamali, iar acest tip de analiză ar trebuie să reprezinte o componentă a anlizei de risc desfăşurată de Direcţia Anti - Fraudă din cadrul ANV. 

Studiu de caz 

 În situaţia în care o instituţie publică este responsabilă pentru emiterea de autorizaţii, certificate sau licenţe, dar termenul maximum de emitere nu este specific reglementat, atunci autoritatea publică de obicei nu va emite documentul decât la sfârşitul termenului maxim legal opozabil autorităţii respective, dacă nu sunt făcute plăţi informale funcţionarilor publici responsabili. Înstitutiile publice pot invoca numărul mare de autorizaţii ce trebuie emise sau lipsa personalului ca motiv al întârzierilor. În 2004, o companie străină a fost nevoită să aştepte 30 de zile (compania a plătit penalizări transportatorului iar până au fost îndeplinite procedurile vamale termenul de valabilitate al mărfurilor expirase) deoarece una dintre autorizaţii a fost întârziată de către Direcţia Sanitar Veterinară. Din cauza unor motive tehnice, Direcţia a refuzat să emită autorizaţia în termenul legal  de 10 zile. În momentul în care firma a înaintat o plângere cu privire la acest refuz, Direcţia a acţionat conform legii privind plângerile administrative care cere ca orice autoritate de stat să ofere un răspuns în 30 de zile (reprezentanţii Direcţiei Sanitar Veterinare erau conştienţi de posibilitatea ca importatorul să câştige un posibil litigiu în instanţă şi totuşi au ales să producă cât mai multe pagube importatorului, atâta timp cât acesta nu făcuse o plată informală rezonabilă). În cele din urmă importatorul  a îndeplinit procedurile de vămuire după 30 de zile şi a făcut de asemenea şi o plată informală  unui oficial al Direcţie Sanitar Veterinare pentru a evita ca această situatie să se mai repete pe viitor. Acelaşi oficial a fost concediat doi ani mai târziu pentru luare de mită.

IV. Planul de măsuri pentru scăderea corupţieI În vamĂ
Obiectivul general al acestui plan de măsuri este o scădere cu 10% a numărului de firme care fac plăţi informale în vamă  în următorii 2 ani.

 Politicile publice de mai jos au 3 caracteristici: 

· Pentru cele mai multe dintre ele există posibilitatea de a fi imediat implementate printr-o schimbare minoră în legislaţie.

· Au rezultate cuatificabile şi pot fi uşor evaluate pentru a determina dacă schimbările în situaţia actuală sunt atribuite acestor politici publice  

· Conformitatea acestora şi costurile indirecte sunt echilibrate de către beneficii 
Măsurile sunt prezentate tinând seama de prevederile HG 775/2005 de aprobare a Regulamentului privind procedurile de elaborare, monitorizare şi evaluare a politicilor publice la nivelul administraţiei publice centrale şi a Strategiei pentru îmbunătăţirea sistemului de elaborare, coordonare şi planificare a politicilor publice la nivelul administraţiei publice centrale. Ele au rolul unui suport orientativ pentru dezbatere. Fiecare măsură în parte va fi detaliată ulterior obţinerii unui consens privind utilitatea elaborării şi implementării ei. Ordinea în care sunt prezentate măsurile de mai jos nu constituie o ierarhie a importanţei lor.

Tabelul de mai jos cuprinde informaţii necesare formulării şi evaluării măsurilor înainte de afi adoptate:

· Dacă se pot formula alternative la măsura propusă 

· Dacă măsura propusă distorsionează competiţia

· Dacă măsura propusă presupune schimbări în legislaţie: acestea sunt în principiu de evitat, dar vor fi luate în discuţie dacă aduc beneficii importante 

· Dacă măsura propusă este conformă cerinţelor UE sau dimpotrivă, conţine prevederi mai drastice decât cerinţele UE (situaţie de evitat)

· Dacă domeniul la care se referă măsura e reglementat de prevederi vagi şi interpretabile 

· Cuantificarea costurilor de adoptare la nivelul instituţie publice care implementează măsura şi la nivelul firmelor 

	
	Măsura


	Beneficii
	Dezavantaje/Riscuri
	Evaluarea Impactului
	Cine:

1. Decide

2. AplicĂ

	1
	Monitorizarea activităţii comisionarilor în vamă şi elaboarea unei grile în care să se definească şi după care să se stabilească dacă apar plăţi comerciale neobişnuite astfel încât comisionarii să nu mai factureze servicii care nu sunt incluse în prestaţia necesară obţinerii liberului de vamă. 

Alternativa: controale tematice efectuate de ANV şi ANAF (DGFP+GF)


	Scăderea plăţilor neoficiale făcute de firme prin intermediul comisionarilor în vamă

Scăderea posibilităţii comisionarilor de a solicita sume suplimentare clienţilor, pretinzând că acestea sunt destinate ofiţerilor vamali

Nu distorsionează competiţia
	Schimbare în legislaţie: 

este greu de cuantificat şi reglementat ce servicii pot factura sau nu comisionarii şi urmării dacă acele servicii au fost într-adevăr prestate sau erau o acoperire pentru plăţi neoficiale către vameşi, reale sau nu
	1. Sector afectat: export/import, expediţii, comisionari

2. Conform/Peste cerinţele minime UE? 
Prevederile din Regulamentul vamal privind comisionarii în vamă

3.Cost de aplicare/an: 

Cost administrativ public: -

Cost mediu firmă privată: 

4. Câştig anticipat/an: 

EURO 3 mln.

5. Eliminare/evaluare ulterioară a măsurii (sunset clause): 2 ani
	1. MEFP; MJ; SGG

2. ANV

	2
	Publicarea punctelor de vedere oficiale ale autorităţilor vamale pe website-ul ANV. 

ANV va emite un ordin prin care ofiţerilor vamali vor fi încurajaţi să utilizeze jurisprudenţa europeană în privinţa reglementărilor vamale europene

Alternativa: -


	Uniformizarea aplicării reglementărilor vamale

Scăderea timpului de aşteptare datorat interpretării în mod diferit a reglementărilor

Nu distorsionează competiţia


	Punctele de vedere oficiale ale administraţiei vamale nu sunt aplicabile decât operaţiunilor pentru care au fost solicitate


	1. Sector afectat: export/import, expediţii, comisionari

2. Conform/Peste cerinţele minime UE? 
Rapoartele CE au solicitat în mod repetat uniformizarea aplicării reglementărilor vamale

3. Cost de aplicare/an: 

Cost administrativ public: 

EURO 50,000
Cost mediu firmă privată: 

4. Câştig anticipat/an: -

5. Eliminare/evaluare ulterioară a măsurii (sunset clause):-
	1. MEFP; MJ;

ANV

2. ANV

	3
	Monitorizarea strictă prin control ulterior a documentelor necesare în vamă cele mai susceptibile să genereze plăţi neoficiale: declaraţia de valoare în vamă, certificatul de origine, certificatele de conformitate, calitate, analiză, în cooperare cu instituţiile emitente 


	Scăderea plătilor neoficiale facute pentru a compensa absenţa sau completarea cu informaţii false ale documentelor în vamă

Nu presupune schimbări legislative majore


	De elaborat şi implementat procedura după care se realizează monitorizarea


	1. Sector afectat: export/import, expediţii, comisionari

2. Conform/Peste cerinţele minime UE? 
Neaplicabil 

3. Cost de aplicare/an: 

Cost administrativ public: 

EURO 80,000

Cost mediu firmă privată: 

EURO 1,000

	1. MEFP; ANV

2. ANV



	3
	Alternativa: - 


	Nu distorsionează competiţia
	Cooperare slabă cu alte instituţii relevante


	4. Câştig anticipat/an: 

EURO 5  mln

5. Eliminare/evaluare ulterioară a măsurii (sunset clause): -
	

	4
	Politica salarială mai flexibilă, care să lege remuneraţia de performanţă profesională, coroborată cu sancţiuni mai frecvente constând în reducerea salariului, prin utilizarea pe baze competitive a Fondului de Stimulente

Alternativa: cea mai simplă metodă, care însă nu aduce beneficiile aşteptate de personalul vamal, ar fi creşterea cuantumului salariului de merit şi acordarea acestuia pe baze competitive
	Motivează funcţionarii vamali să lucreze mai eficient

Creşterea probabilităţii de a fi sancţionat diminueaza motivaţia de a aplica în mod privilegiat reglementări vamale pentru a obţine plăti neoficiale

Nu distorsionează competiţia
	Nu exista o corelaţie clară între creşterea salariilor şi scăderea plătilor neoficiale; creşterea salariilor trebuie să fie parte a unui set mai larg de politici menit a creşte controlul asupra activităţii funcţionarilor vamali

Necesită schimbări în legislaţie privind salarizarea funcţionarilor publici
	1. Sector afectat: export/import, expediţii, comisionari

2. Conform/Peste cerinţele minime UE? 
Neaplicabil

3. Cost de aplicare/an: 

Cost administrativ public: 

EURO 1,200,000
Cost mediu firmă privată: -
4. Câştig anticipat/an: -

5. Eliminare/evaluare ulterioară a măsurii (sunset clause): 

2 ani


	1. MEFP

   ANFP

2. ANV



	5
	Elaborarea unor îndrumare/ghiduri pe domenii de operaţiuni vamale pentru ofiţerii vamali şi firme în care să se detalieze în mod clar ce proceduri vamale sunt scrise şi obligatorii, spre diferenţă de practici recomandabile jurisprudenţial sau Directive şi Recomadări europene neîmplementate în legislaţia naţională 

Alternativa: Poziţia ANV este că singurul document în acest sens este TARIC, drept pentru care un alt document care să dea o interpretare oficială procedurilor este superfluu. Popularizarea utilizării TARIC de către firme ar putea aduce avantajele menţionate. Prin contrast, ideea de bază a ghidului este de a se constitui într-un document jurisprudenţial (de bune practice), fără valoare obligatorie


	Evitarea vaguităţii legislative care conduce la efectuarea de plăti neoficiale către ofiţerii vamali

Disponibil on-line

Nu distorsionează competiţia
	Complexitatea elaborării manualului

Gradul în care firmele se vor familiariza cu acest manual

Nu poate fi invocat ca temei legal în litigii
	1. Sector afectat: export/import, expediţii, comisionari

2. Conform/Peste cerinţele minime UE? 

Evită dubla reglementare care apare prin suprapunerea legislaţiei comunitare peste cea naţională
3. Cost de aplicare/an: 

Cost administrativ public: 

EURO 40,000

Cost mediu firmă privată: -
4. Câştig anticipat/an: -

5. Eliminare/evaluare ulterioară a măsurii (sunset clause): -


	1/2. ANV

	6
	Întâlniri trimestriale, la nivel central şi regional cu reprezentanţii exportatorilor, importatorilor, transportatorilor şi comisionarilor în vamă, prezentarea modificărilor legislative direct asociaţiilor de afaceri, pentru ca acestea să-şi informeze firmele membre

Alternativa: întâlniri ocazionale cu costuri mai scăzute, fără diseminare regulată


	Scade numărul firmelor care fac plăţi neoficiale ofiţerilor vamali ca urmare a necunoaşteriii reglementărilor vamale

Nu distorsionează competiţia: întâlnirile vor fi făcute publice în avans, astfel încât toate asociaţiile de afaceri să poată participa
	Gradul de participare a asociaţiilor de afaceri

Dificultatea stabilirii unei corelaţii directe între diseminarea informaţiilor de către administraţia vamală şi variaţiile în dimensiunea practicilor corupte în vamă 
	1. Sector afectat: export/import, expediţii, comisionari

2. Conform/Peste cerinţele minime UE?

Rapoartele CE au solicitat întărirea dialogului cu asociaţiile de afaceri

3. Cost de aplicare/an: 

Cost administrativ public: 

EURO 20,000

Cost mediu firmă privată: -
4. Câştig anticipat/an: -

5. Eliminare/evaluare ulterioară a măsurii (sunset clause): 

2 ani


	1. ANV

2. ANV

Asociaţii de afaceri

	7
	Elaborarea şi aplicarea unei strategii publice pentru încurajarea firmelor de a depune plângeri împotriva practicilor de corupţie din vamă. În acest sens poate fi creat un organism sub tutela asociaţiilor de afaceri pentru a centraliza plângerile firmelor. Acest organism ar fi constituit cu titlu informal – fără personalitate juridică, având la bază idea că firmele sunt mai dispuse să reclame fapte de corupţie unei organizaţii private care le protejează interesele, urmând apoi să inainteze plângerile structurilor competente din cadrul ANV.

Alternativa: Poziţia ANV este că  ar trebui incurajată folosirea liniei verzi şi a formularului de plângere de către firme direct către 

autorităţile vamale.
	Descurajează atititudinile firmelor de a nu depune plângeri anticipând fie că autorităţile vamale nu vor da curs petiţiilor, fie că le vor soluţiona negativ, iar firmele vor avea dificultăţi la operaţiunile ulterioare

Are rezultate măsurabile
	Nu distorsionează competiţia


	1. Sector afectat: export/import, expediţii, comisionari

2. Conform/Peste cerinţele minime UE?

Neaplicabil

3. Cost de aplicare/an: 

Cost administrativ public: 

EURO 100,000

Cost mediu firmă privată: -
4. Câştig anticipat/an: -

5. Eliminare/evaluare ulterioară a măsurii (sunset clause): 

1 an
	1. MFP

2. ANV

Asociaţii de afaceri


Măsura 1

Tabelul de mai jos arată că cele mai multe plăţi informale către funcţionarii vamali sunt facute prin intermediul comisionarilor în vamă. Există totuşi o serie de întrebări referitoare la acest gen de contacte informale: atâta timp cât comisionarii în vamă informeză importatorul/exportatorul asupra faptului că este nevoit să plătească funcţionarilor vamali o anumită sumă pentru formalităţile vamale, cum se poate dovedi că funcţionarii vamali au solicitat (şi pentru ce motiv) plăţi informale? Si chiar dacă aceştia au solicitat plăţi informale, cum poate exportatorul/importatorul ştii ce sumă a fost solicitată pe lângă faptul că ofiţerii vamali s-ar putea să nu fi solicitat nici o sumă?

În realitate, deseori comisionarii vamali facturează unele servicii pe care nu le-au efectuat şi informează cumpărătorul de faptul că acele plăţi sunt direcţionate către funcţionarii vamali (adesea comisionarul în vamă plăteşte funcţionarilor vamali o sumă lunară pentru toate operatiunile). 

Dificultatea constă în separarea acestor servicii facturate care reprezintă cheltuieli comerciale neobişnuite (neobligatorie) şi identificarea unor metode de a le elimina. Având în vedere că nu există o bază legală pentru a interzice asemenea practici (iar Departamentul de Control Intern  şi Directia Anti-Fraudă din cadrul ANV nu sunt autorizate să conducă controale fiscale) trebuie identificată o altă modalitate de a soluţiona această problemă (transferarea responsabilităţii Gărzii Financiare nu va avea rezultatele dorite).

O soluţie ar fi ca firmele să informeze cu privire la cheltuielile neobişnuite (în terminologia Băncii Mondiale) pe care comisionarii în vamă le solicită, dar acest lucru se aplică în cazul firmelor care îndeplinesc toate cerinţele legale pentru formalităţile vamale. Şi în acest caz este dificil de făcut o demarcaţie: dacă firmelor cu importuri frecvente le lipseşte la un transport un certificate sau o autorizaţie, adesea acestea falsifică respectivul document şi îl depun în locul originalului. Este puţin probabil ca firmele aflate în această situaţie să declare că întâmpină probleme în relaţia cu comisionarii vamali.

ANV a încercat să vină în întâmpinarea acestor probleme prin introducerea procedurilor simplificate, care permit firmelor autorizate să facă formalitaţile vamale fără a necesita serviciile comisionarilor vamali. Pe de altă parte, se argumentează că plăţile făcute funcţionarilor vamali prin intermediul comisionarilor vamali sunt prea mici pentru a reprezenta o amentinţare. Deşi este probabil ca în viitorul apropiat să existe o scădere a volumului de operaţiuni realizate de comisionarii vamali (corelată cu o scădere mărfurilor vămuite datorată comerţului cu statele UE care a devenit comerţ intra comunitar), acestă chestiune ar trebui să facă parte din analiza de risc realizată de Direcţia Anti – Fraudă. (vezi şi măsura 7). 

Măsura 2

Aceasta măsura a întrunit acordul ANV şi al asociaţiilor de afaceri. De vreme ce este clar că va fi nevoie de o anumită periodă de timp înainte ca reglementările vamale europene să fie aplicate exact şi uniform, postarea punctelor de vedere oficiale ale autorităţii vamale va ajuta firmele în îndeplinirea formalităţilor vamale şi va preveni tratarea diferită a unor cazuri similare. Câteva aspecte tehnice necesită în continuare atenţie:

a. protejarea informaţiilor cu caracter comercial (firmelor care solicită puncte de vedere oficiale ale autorităţilor vamale li se poate solicita acordul pentru publicarea răspunsurilor pe website- ul ANV) iar informaţiile considerate sensibile de către firme pot fi eliminate din textul postat.

b. Punctele de vedere emise de autorităţile vamale au valoare legală doar pentru persoanele fizice sau juridice care le-au solicitat 

Măsură 3

Această măsură presupune că analiză de risc pe baza căreia autorităţile vamale efectuează controale să ia în considerare documentele necesare în vamă cele mai sensibile la posibile practici de corupţie. Noile criterii sunt uşor de inserat şi nu necesită decât adăugarea metodelor tehnice prin care vor fi puse în aplicare în metodologia ANV (ANV şi Poliţia de Frontieră vor primi în curând training privind metodele de control bazate pe analiza de risc în cadrul unui proiect de twinning PHARE). 

De exemplu, este bine cunoscut faptul că Turcia şi China sunt printre ţările exportatoare cu cel mai mare risc de încălcare a reglementărilor vamale privind evaluarea mărfurilor în vamă şi certificatele de origine.

Măsură 4 

Această măsură ridică două tipuri de probleme:

a. implementarea ţine de Ministerul Economiei şi Finanţelor şi Ministerul Internelor şi Reformei Administrative

b. creşterile salariale nu aduc cu sine în mod automat o scădere a corupţiei în rândul funcţionarilor publici şi trebuie coroborate cu politici de resurse umane bazate pe competitivitate şi corectitudine în selecţie

După îndelungi dezbateri, o nouă reglementare care aduce standarde unitare de salarizare a funcţionarilor publici este prevăzută a intra în vigoare. Va exista o creştere a salariilor funcţionarilor vamali dar probabil nu până la nivelul aşteptat (salariul mediu lunar al unui funcţionar vamal este de 262 EURO, fiind considerat insuficient, în special pentru un grup de funcţionari care sunt responsabili de colectarea TVA-ului din importurile în UE de la graniţa extra-comunitară a României). Între timp, Fondul de premiere aflat la dispoziţia ANV ar trebui utilizat pe baze competitive iar salariul de merit reglementat de către Legea funcţionarilor publici ar trebui acordat mai des, împreună cu sancţiuni constând în reducerea salariului în caz de abateri de la legislaţia specifică şi Codul de Conduită a instituţiei.

Măsură 5

După discuţii cu reprezentanţii ANV, s-a decis renunţarea la această măsură, datorită în principal:

a. ghidul menţionat ar fi prea mare şi complicat pentru a fi consultat cu uşurinţă de către firme

b. nu a fost clar ce ar trebui să conţină ghidul şi care este caracterul legal al acestuia

c. ar presupune costuri de timp, expertiză şi financiare importante iar beneficiile sunt incerte

În schimb, echipa proiectului şi reprezentanţii ANV au decis publicarea unor afişe (care să conţină pe scurt drepturile şi obligaţiile persoanelor fizice şi juridice în relaţia cu autorităţile vamale, precum şi modalitatea în care pot fi făcute plângeri iîmpotriva actelor de corupţie) şi postarea acestora la toate birourile vamale. 

Măsurile 6 şi 7 

ANV are experienţa parteneriatului cu mediul de afaceri: în 2004 existau aproape 20 astfel de parteneriate formale cu diferite patronate şi asociaţii de afaceri. Cooperarea cu reprezentanţii exporatorilor/importatorilor şi transportatorilor a fost relativ eficientă. Pe de altă parte, consultările nu erau constante, le-a lipsit o agendă clară şi urmărirea implemetării măsurilor agreate de comun acord a fost slabă. Întâlniri regulate ar crea oportunitatea comunicării celor mai noi proceduri şi reglementări şi, la randul lor, firmele ar putea indica practicile de birocraţie şi corupţie cu care se confruntă. Aceste întâlniri ar spori credibilitatea eforturilor anti-corupţie ale ANV, de vreme ce una din cele mai semnificative probleme de până acum a fost refuzul firmelor de a raporta acte concrete de corupţie de teama reacţiilor viitoare ale ofiţerilor vamali.  

Există extrem de puţine cazuri de corupţie aduse de firme în atenţia autorităţilor vamale (4% dintre firme spun că au depus plângeri în timp ce 32% au făcut plăţi informale către ofiţerii vamali) şi acesta este unul dintre factorii importanţi care reduce eficienţa eforturilor anti-corupţie.

AcronimE

ANEIR   Asociaţia Naţională a Exportatorilor şi Importatorilor din România

ANV       Autoritatea Naţională a Vămilor

DGA       Direcţia Generală Anticorupţie

DNA       Directia Natională Anticorupţie 

IFC         International Financing Corporation

OECD    Organizaţia pentru Operarea şi Dezvoltare Europeană

MEFP     Ministerul Economiei şi Finanţelor Publice

SGG        Secretariatul General al Guvernului 
TARIC    Tariful Vamal Integrat al Comunităţilor Europene 

UE           Uniunea Europeană


După părerea dvs., cât de răspândită este 

